*Проект*

**ЗАКОН**

**за изменение и допълнение на Закона за автомобилните превози**

(*обн., ДВ, бр. 82 от 1999 г.; изм. и доп., бр. 11 и 45 от 2002 г., бр. 99 от 2003 г., бр. 70 от 2004 г., бр. 88, 92, 95, 102, 103 и 105 от 2005 г., бр. 30, 85, 92 и 102 от 2006 г., бр. 42, 80 и 109 от 2007 г., бр. 102 от 2008 г., бр. 93 от 2009 г., бр. 41 от 2010 г., бр. 17 от 2011 г., бр. 38, 50, 60, 99 и 103 от 2012 г., бр. 15, 23, 66 и 109 от 2013 г., бр. 11, 60, 98 и 107 от 2014 г., бр. 14, 60, 81 и 100 от 2015 г., бр. 32, 58 и 59 от 2016 г., бр. 9 и 93 от 2017 г., бр. 62, 80 и 105 от 2018 г., бр. 60, 71 и 108 от 2020 г., бр. 21, 22 и 23 от 2021 г., Решение № 11 на Конституционния съд на РБ от 30.09.2021 г. - бр. 84 от 2021 г.*)

**§ 1.** В чл. 6 се правят следните изменения и допълнения:

1. В ал. 1 изречение трето се изменя така:

„Регистърът е публичен и съдържа: № на лиценза, наименование и правна форма на превозвача, ЕИК, адрес на управление на превозвача, имената на ръководителя на транспортната дейност, брой копия или удостоверения към съответния лиценз, регистрационните номера на превозните средства, с които превозвачът извършва дейността, брой на заетите лица в предприятието към 31 декември на предходната година“.

2. В ал. 3:

а) точка 1 се заличава;

б) в т. 2 думите „максимално допустима“ се заменят с „допустима максимална“ и думите „3,5 тона, с изключение на превозите, за които по силата на международни договори, по които Република България е страна, се изисква разрешително“ се заменя с „2,5 тона“;

в) в т. 8 запетаята след думата „увреждания“ се заменя с „и“ и думите „болни или ранени лица“ се заличават;

г) създава се т. 11:

„11. превози на пътници с нетърговска цел или превози, извършвани от предприятия, чиято основна дейност не е тази на автомобилен превозвач на пътници“.

**§ 2.** В чл. 7 се правят следните изменения и допълнения:

1. В ал. 2 след думите „Търговския закон“ се добавя „които не са в производство по несъстоятелност или ликвидация, при проверка по реда чл. 87, ал. 11 от Данъчно-осигурителния процесуален кодекс нямат публични задължения и“.
2. Създават се ал. 5б-5г:

„(5б) Изпълнителният директор на Изпълнителна агенция „Автомобилна администрация” със заповед прекратява правата, произтичащи от удостоверението за професионална компетентност на лице, в случай че за времето, през което е ръководило транспортно предприятие, в предприятието са извършени нарушения довели до загубата на добрата му репутация.

(5в) Лице, на което са прекратени правата, произтичащи от удостоверението за професионална компетентност, може да възстанови прекратените права най-рано една година след прекратяването им по ред, определен с наредбата по ал. 3.

(5г) Едно и също лице, притежаващо удостоверение за професионална компетентност, може да бъде вписано като ръководител на транспортната дейност в не повече от два лиценза за превоз на пътници или товари.“

1. В ал. 6 думите „и няма публични задължения“ се заличават.
2. Алинея 7 се изменя така:

„(7) Информацията за наличието или липсата на публични задължения по ал. 2 се установява служебно по реда на чл. 87, ал. 11 от Данъчно-осигурителния процесуален кодекс или чрез средата за междурегистров обмен“.

1. В ал. 8:

а) точка 3 се изменя така:

„3. разполага с помещения, в които да съхранява оригиналите на основните му търговски документи, независимо дали са в електронен формат или в друга форма, включително договори за превоз, документи за превозните средства, с които разполага предприятието, счетоводни документи, документи, свързани с управлението на персонала, трудови договори, документи за социално осигуряване, документи, съдържащи данни за разпределението и командироването на водачите, документи за каботажните превози, времето за управление и за почивка, както и всякакви други документи, които трябва да се предоставят на компетентния орган при проверки дали предприятието спазва условията, предвидени в Регламент (ЕО) № 1071/2009“.

б) създават се т. 5 и 6:

„5. разполага с водачи и превозни средства, които обичайно се намират в експлоатационния център на предприятието, пропорционални по брой на обема на извършваните от предприятието превози;

6. организира дейността си по начин, който гарантира, че превозните средства, които се използват за международен превоз на товари, се връщат в експлоатационния център по т. 4 в рамките на осем седмици след напускане територията на Република България“.

**§ 3.** В чл. 7б, ал. 1 се правят следните изменения и допълнения:

1. В изречение първо след означението „М3“ се поставя запетая и се добавя „N1“ и думите „и притежават карта за квалификация на водача за съответната категория или сертификат за водач на моторно превозно средство за обществен превоз на товари по шосе“ се заличават.
2. Създава се ново изречение второ:

„Изискването за квалификация на водача се удостоверява с карта за квалификация на водача за съответната категория, свидетелство за управление на моторно превозно средство, в което е отразен хармонизирания код на Европейския съюз „95“ за съответната категория, издадено от държава членка на Европейския съюз или от друга държава - страна по Споразумението за Европейското икономическо пространство, или от Конфедерация Швейцария или сертификат за водач на моторно превозно средство за обществен превоз на товари по шосе“.

3. Изречение второ става изречение трето и накрая се добавя „или сертификат за водач на моторно превозно средство за обществен превоз на товари по шосе“.

**§ 4.** В чл. 7в се правят следните изменения:

1. В ал. 4 думите „10-дневен“ се заменят с „30-дневен“.

2. В ал. 5 думите „14-дневен“ се заменят с „30-дневен“.

**§ 5.** В чл. 11, ал. 1, т. 1 се създава буква „ж“:

„ж) за търговеца е получено уведомление по чл. 182, ал. 2, т. 2 или чл. 221, ал. 6 от Данъчно-осигурителния процесуален кодекс и в срока на приложената принудителна административна мярка по чл. 106а, ал. 1, т. 6, буква „в“ несъответствията не са отстранени“.

**§ 6.** В чл. 12б, ал. 1 се правят следните изменения:

1. Точка 2 се отменя;
2. В т. 3 думите „максимално допустима“ се заменят с „допустима максимална“ и числото „3,5“ се заменя с „2,5“.

**§ 7.** В чл. 24 се правят следните изменения и допълнения:

1. Създава се нова ал. 7:

„(7)Изпълнителна агенция „Автомобилна администрация“ поддържа база данни на лицата, получили удостоверение за водач на лек таксиметров автомобил. В базата данни се вписват:

а) трите имена и ЕГН на лицето;

б) номер на удостоверението;

в) община, за която е валидно удостоверението;

г) валидност;

д) номер на изпитния протокол и датата на изпита;

е) датата на отнемане на удостоверението и основанието.“

2. Досегашната ал. 7 става ал. 8.

3. Досегашната ал. 8 става ал. 9.

**§ 8.** В чл. 28 се правят следните изменения и допълнения:

1. В ал. 1 след думата „допускат“ се добавя „каботажни“, думите „между два пункта на територията на Република България“ се заличават и думите „регистрирани в държави - членки на Европейския съюз, които са отворили своя национален пазар за такива превози за българските превозвачи“ се заменят с „притежаващи лиценз на Общността“.
2. Създава се ал. 3:

„(3) Превозвачи, притежаващи лиценз на Общността, могат да извършват каботажни превози на товари само при условията на чл. 8 от Регламент (ЕО) № 1072/2009 на Европейския парламент и на Съвета от 21 октомври 2009 година относно общите правила за достъп до пазара на международни автомобилни превози на товари (ОВ, L 300 от 14 ноември 2009 г.) (Регламент (ЕО) № 1072/2009)“.

**§ 9.** В глава четвърта „Международни превози“ се създава раздел III „Специфични правила за командироването на водачи“ с чл. 34а – 34и:

„Раздел III

Специфични правила за командироването на водачи

Чл. 34а. (1) С настоящия раздел се установяват специфични правила по отношение на командироването в рамките на предоставяне на услуги на водачи в сектора на автомобилния транспорт на територията на друга държава членка на Европейския съюз, държава - страна по Споразумението за Европейското икономическо пространство, или на Конфедерация Швейцария и във връзка с административните изисквания и мерките за контрол относно командироването на тези водачи.

(2) Командироване на водач по смисъла на чл. 121а, ал. 1, т. 1, буква „а“ от Кодекса на труда е извършването на услуга за превоз на товари или пътници на територията на друга държава членка на Европейския съюз, държава - страна по Споразумението за Европейското икономическо пространство или на Конфедерация Швейцария на основание договор за транспортни услуги, сключен между български превозвач и ползвателя на услугите.

(3) Командироване на водачи по смисъла на чл. 121а, ал. 1, т. 2, буква „а“ от Кодекса на труда е извършването на услуга за превоз на товари или пътници на територията на Република България на основание договор за транспортни услуги, сключен между превозвач, установен в друга държава членка на Европейския съюз, държава - страна по Споразумението за Европейското икономическо пространство или на Конфедерация Швейцария и ползвателя на услугите.

(4) Извършването на каботажни превози на територията на Република България се счита за командироване по смисъла на чл. 121а, ал. 1, т. 1, буква „а“ или на чл. 121а, ал. 1, т. 2 , буква „а“ от Кодекса на труда.

Чл. 34б. (1) Не се счита за командироване по смисъла на чл. 34а, ал. 2 и 3, когато водачът:

1. извършва двустранни превози на товари;

2. извършва двустранни превози на пътници;

3. преминава транзитно през територията на държава членка на Европейския съюз, без да товари или разтоварва товари и без да взема или оставя пътници;

4. осъществява началната или крайната отсечка от комбиниран транспорт по смисъла на чл. 56 от Закона за железопътния транспорт, ако отсечката с автомобилен превоз сама по себе си се състои от двустранни превози.

(2) Алинея 1, т. 1 се прилага и когато в допълнение на осъществяването на двустранен превоз, водачът осъществява една дейност по товарене и/или разтоварване в държавите членки или в третите държави, които водачът пресича, при условие, че водачът не товари и разтоварва товари в една и съща държава-членка.

(3) Когато двустранен превоз, който започва от държавата членка – държава на установяване, и по време на който не е извършена допълнителна дейност, е последван от двустранен превоз до същата държава на установяване, изискването за допълнителните дейности, предвидено в ал. 2, се прилага за максимално две допълнителни дейности по товарене и/или разтоварване, при условията, посочени в ал. 2.

(4) Алинея 1, т. 2 се прилага и когато в допълнение на осъществяването на двустранен превоз, водачът взема пътници веднъж и/или оставя пътници веднъж в държавите членки или третите държави, които пресича, при условие че водачът не предлага превоз на пътници между две точки в рамките на пресичаната държава членка.

(5) От датата, от която се изисква интелигентните тахографи, отговарящи на изискването да регистрират преминаванията на граници и допълнителните дейности, посочени в чл. 8, параграф 1, първа алинея от Регламент (ЕС) № 165/2014 на Европейския парламент и на Съвета от 4 февруари 2014 г. относно тахографите в автомобилния транспорт, за отмяна на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт и за изменение на Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт (OB, L 60/1 от 28 февруари 2014 г.) („Регламент (ЕС) № 165/2014), да бъдат монтирани в превозните средства, регистрирани за първи път в държава-членка съгласно член 8, параграф 1, четвърта алинея от Регламент (ЕС) № 165/2014, ал. 2-4 се прилагат единствено за водачи, които управляват превозни средства, оборудвани с интелигентен тахограф, както е предвидено в чл. 8 - 10 от Регламент (ЕС) № 165/2014.

Чл. 34в. Командироването при извършване на международен превоз на товари или пътници по чл. 121а, ал. 1, т. 2, буква „а“ от Кодекса на труда приключва, когато водачът напусне територията на Република България. Срокът на командироването не се кумулира с предходни периоди на командироване в контекста на подобни международни превози, осъществени от същия водач или от друг водач, когото той замества.

Чл. 34г. (1) При командироване в съответствие с чл. 34а, ал. 3 и 4 превозвачът е длъжен да представи декларация за командироване най-късно до започването на командироването на водача, като използва многоезичен стандартизиран формуляр в рамките на публичния интерфейс, свързан с Информационната система за вътрешния пазар („ИСВП“), създадена с Регламент (ЕС) № 1024/2012 на Европейския парламент и на Съвета от 25 октомври 2012 година относно административно сътрудничество посредством Информационната система за вътрешния пазар и за отмяна на Решение 2008/49/ЕО на Комисията (OB, L, 316 от 2012 г.) („Регламент за ИСВП“).

(2) Декларацията за командироване съдържа данни за:

1. наименование на превозвача и номера на лиценза на Общността, който притежава, когато такъв номер е налице;

2. координатите за връзка с ръководителя на транспортната дейност или с друго лице за контакт в държавата членка, която е държава на установяване;

3. самоличността, адреса на местопребиваване и номера на свидетелството за управление на МПС на водача;

4. началната дата на трудовия договор на водача и приложимото за него право;

5. планираната начална и крайна дата на командироването;

6. регистрационните номера на моторните превозни средства;

7. вида на извършвания превоз - на товари, пътници, международен превоз или каботажен превоз.

(3) Превозвачът е длъжен да актуализира незабавно данните в публичния интерфейс, свързан с ИСВП, при всяко изменение на обстоятелствата по ал. 2.

(4) Превозвачът е длъжен да предостави на водача и водачът е длъжен да съхранява и предоставя при поискване по време на проверка на пътя:

1. копие от декларацията по ал. 1 на електронен или хартиен носител;

2. доказателство за превозите, извършвани в приемащата държава членка, като например електронна товарителница (e-CMR) или доказателство, посочено в член 8, параграф 3 от Регламент (ЕО) № 1072/2009;

3. тахографските записи с въведени символите на държавите членки, посетени от водача при извършването на международен автомобилен превоз или каботажен превоз, в съответствие с изискванията за регистриране и поддържане на регистри съгласно Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт, за изменение на регламенти (ЕИО) № 3821/85 и (ЕО) № 2135/98 на Съвета и за отмяна на Регламент (ЕИО) № 3820/85 на Съвета (ОВ, L 102 от 11 април 2006 г.) (Регламент 561/2006) и Регламент (ЕС) № 165/2014.

(5) Превозвачът е длъжен да изпрати чрез публичния интерфейс, свързан с ИСВП, след изтичане на срока на командироването, по искане на Изпълнителна агенция „Автомобилна администрация“ или на Изпълнителна агенция „Главна инспекция по труда“ документите по ал. 4, т. 2 и 3, както и документацията за възнаграждението на водача, отнасяща се за периода на командироването, трудовия договор или равностоен документ за назначаване, отчетите за отработените часове на водача и документите, удостоверяващи плащането на възнаграждението.

(6) Превозвачът е длъжен да изпрати документите по ал. 5 чрез публичния интерфейс, свързан с ИСВП, не по-късно от осем седмици от датата на искането. Когато превозвачът не представи документите в срок, Изпълнителна агенция „Автомобилна администрация“ или Изпълнителна агенция „Главна инспекция по труда“ могат да поискат чрез ИСВП съдействието на компетентните органи на държавата членка – държава на установяване.

(7) При командироване в съответствие с чл. 34а, ал. 3 и 4 превозвачът не е длъжен да подава до Изпълнителна агенция „Главна инспекция по труда“ заявление за командироването чрез единния национален уебсайт.

(8) Информацията от декларациите за командироване се съхранява в архива на ИСВП за целите на проверките за срок от 24 месеца.

Чл. 34д. Изпълнителна агенция „Автомобилна администрация“ и Изпълнителна агенция „Главна инспекция по труда“, в рамките на своята компетентност, предоставят в срок от 25 работни дни чрез ИСВП информация във връзка с командироване на водач от български превозвач, поискана от компетентните органи на друга държава членка, в която е извършено командироването.

Чл. 34е. Актуална информация относно реда и условията за наемане на работа на територията на Република България, включително за елементите, от които се формира работната заплата, се публикуват на единния национален уебсайт, поддържан от Изпълнителна агенция „Главна инспекция по труда“.

Чл. 34ж. Транспортните предприятия, установени в държави, които не са членки на Европейския съюз, не получават по-благоприятно третиране от предприятията, установени в държава членка, включително когато извършват превози съгласно двустранни или многостранни споразумения за предоставяне на достъп до пазара на Европейския съюз или части от него.

Чл. 34з. При осъществяване на контролна дейност не се допуска засягане на продължителността и планираните дати на командироването.

Чл. 34и. Изпълнителна агенция „Автомобилна администрация“ и Изпълнителна агенция „Главна инспекция по труда“ подписват двустранно споразумение за осигуряване прилагането на разпоредбите на този раздел от предприятия с висока степен на риск, посочени в член 9 от Директива 2006/22/ЕО на Европейския парламент и на Съвета от 15 март 2006 г. относно минималните условия за изпълнение на регламенти (ЕО) № 561/2006 и (ЕС) № 165/2014 и Директива 2002/15/ЕО относно социалното законодателство, свързано с дейностите по автомобилния транспорт, и за отмяна на Директива 88/599/ЕИО на Съвета (OJ, L 102 от 11.4.2006 г.).“.

**§ 10.** Създава се чл. 49а:

„Чл. 49а. Изпращачът сключва договори за превоз на товари само с лицензирани превозвачи, при спазване на изискванията на глави II и III от Регламент (ЕО) № 1072/2009.“

**§ 11.** В чл. 78 , ал. 1 числото „3,5“ се заменя с „2,5“.

**§ 12.** В чл. 91, ал. 3, т. 1 след думата „сметка“ се поставя запетая и се добавя „моторни превозни средства, извършващи превози с атракционна цел, моторни превозни средства, извършващи превози на лица с увреждания, лица с намалена подвижност, болни или ранени лица, моторни превозни средства, с които се извършва пътна помощ“.

**§ 13.** В чл. 91а се правят следните изменения:

1. В ал. 5, в основния текст думите „Регламент (ЕИО) № 3820/85 на Съвета относно хармонизирането на някои разпоредби от социалното законодателство, свързани с автомобилния транспорт, наричан по-нататък „Регламент 3820/85“ се заменят с „Регламент (ЕО) № 561/2006“.

2. В ал. 9:

а) в т. 1 думите „Регламент 3820/85“ се заменят с „Регламент (ЕО) № 561/2006“;

б) в т. 2 думите „чл. 16, параграф 2 от Регламент 3820/85“ се заменят с „чл. 17 от Регламент (ЕО) № 561/2006“.

**§ 14.** В чл. 91в се създава т. 4:

„ 4. товарителниците“.

**§ 15.** В чл. 92 се правят следните изменения и допълнения:

1. Създава се нова ал. 4:

„(4) За нарушенията по този закон не се прилага чл. 28 от Закона за административните нарушения и наказания.“

1. Досегашните ал. 4-6 стават съответно ал. 5-7.

**§ 16.** В чл. 93 се правят следните изменения:

1. В ал. 1 в основния текст след думите „документ за регистрация“ се поставя запетая и думите „или други документи, които се изискват от регламент на европейските институции, от този закон и от подзаконовите нормативни актове по прилагането му“ се заменят със „свидетелство за водач на моторно превозно средство за превоз на опасни товари, документ, удостоверяващ квалификацията на водача в съответствие с чл. 7б, ал. 1 или удостоверение за таксиметров превоз на пътници“.
2. В ал. 2 след думите „документа за регистрация“ се поставя запетая и думите „или други документи, които се изискват от регламент на европейските институции, от този закон или от подзаконовите нормативни актове по прилагането му“ се заменят със „свидетелство за водач на моторно превозно средство за превоз на опасни товари, документ, удостоверяващ квалификацията на водача в съответствие с чл. 7б, ал. 1 или удостоверение за таксиметров превоз на пътници“.

**§ 17.** В чл. 93в се правят следните изменения и допълнения:

1. Алинея 16 се изменя така:

„(16) Наказва се с глоба 500 лв. водач на превозно средство, оборудвано с дигитален или аналогов тахограф, който в нарушение на чл. 34, параграфи 6 и 7 от Регламент (ЕС) № 165/2014, не е въвел в тахографския лист или в дигиталния тахограф:

1. символа на държавата, в която е започнал и завършил дневното време на управление;

2. символа на държавата, в която влиза след преминаване на граница на държава членка, в началото на първото си спиране в тази държава.“

1. В ал. 17 числото „28“ се заменя с „56“.
2. Създава се ал. 25:

„(25) Водач, който управлява моторно превозно средство, оборудвано с тахограф и не използва тахографски лист или карта на водач всеки ден, през който управлява превозното средство, считано от момента на поемането му, съгласно изискванията на чл. 34, параграф 1, изр. 1 от Регламент (ЕС) № 165/2014, се наказва с глоба 1500 лв.“

**§ 18.** В чл. 96д, ал. 1 след думите „Регламент (ЕО) 1071/2009“ се добавя „или Регламент (ЕО) № 561/2006“.

**§ 19.** В чл. 104 се правят следните изменения и допълнения:

1. В ал. 7 след думата „съхраняват“ се добавя „товарителниците“ и се поставя запетая, и думите „365 дни“ се заменят с „една година“.
2. Създават се ал. 14 и 15:

„(14) Превозвач, който не е организирал работата на водачите съгласно изискванията на чл. 8, параграф 8а от Регламент 561/2006, се наказва с имуществена санкция 150 лв.

(15) Превозвач, който не организира дейността си по начин, който гарантира, че превозните средства, които се използват за международен превоз на товари, се връщат в експлоатационния център по т. 4 в рамките на осем седмици след напускане територията на Република България, се наказва с имуществена санкция 150 лв.“.

**§ 20.** Създава се чл. 104к:

„Чл. 104к. Изпращач, който сключи договор за превоз на товари в нарушение на разпоредбите на глава II и III от Регламент (ЕО) № 1072/2009, се наказва с имуществена санкция 1500 лева.“

**§ 21.** В чл. 105 се създава ал. 4:

„(4) За нарушение на изискванията на Регламент (ЕО) № 561/2006 и Регламент (ЕС) № 165/2014, за които не е предвидено друго наказание, се налага глоба или имуществена санкция 300 лв.“

**§ 22.** В чл. 106а се правят следните изменения и допълнения:

1. В ал. 1:

а) в т. 3 се създава буква „ж“:

„ж) превоз на пътници или товари, в което е монтирано устройство за подправяне на данните, записани в тахографския лист или съхранени в дигиталния тахограф или в картата на водача, или на разпечатките от дигиталния тахограф – до отстраняване на нарушението в най-близкото място за сервизна дейност на лице, регистрирано по реда на чл. 89а.“

б) в т. 6 се създава буква „г“:

„г) когато за търговеца е получено уведомление по чл. 182, ал. 2, т. 2 или чл. 221, ал. 6 от Данъчно-осигурителния процесуален кодекс – до погасяване на изискуемите публични задължения, но не повече от три месеца. Изпълнителна агенция „Автомобилна администрация“ извършва служебна проверка за наличието или липса на задължения по реда на чл. 87, ал. 11 от Данъчно-осигурителния процесуален кодекс.“

1. В ал. 2, т. 1 думите „букви „б“ и „в“ се заменят с „букви „б“, „в“ и „ж“.
2. В ал. 6 думите „или водачът“ се заличават и думата „придвижва“ се заменя с „организира придвижването на“.
3. Създават се нова ал. 8:

„(8) В случаите по ал. 1, т. 4 и 5 свидетелството за управление на водача се изземва със съставянето на акта за установяване на административно нарушение“.

5. Досегашната ал. 8 става ал. 9.

6. Създава се ал. 10:

„(10) В случаите по ал. 1, т. 4, б. „б“ свидетелството за управление на моторно превозно средство се връща след отстраняване на нарушението, но не по-късно от една година от отнемането му, а в случаите по ал. 1, т. 4, б. „в“ – след изтичане на едногодишния срок“.

**§ 23.** В § 1 от Допълнителните разпоредби се правят следните изменения и допълнения:

1. В т. 15 думата „извършван“ се заменя със „за чужда сметка или срещу възнаграждение, извършван временно“ и думата „регистриран“ се заменя с „установен“;
2. Създават се т. 60-62:

„60. „Превоз с нетърговска цел“ е всеки превоз, различен от превоза за чужда сметка или срещу възнаграждение, или за собствена сметка, за който не се получава пряко или непряко възнаграждение, и който не поражда преки или непреки доходи за водача на превозното средство или други лица, и който няма връзка с професионалната дейност.

61. „Двустранен превоз на товари“ е движението на товари въз основа на договор за превоз от държава членка – държавата на установяване, съгласно определението в чл. 2, параграф 8 от Регламент (ЕО) № 1071/2009 до друга държава-членка или до трета държава или от друга държава-членка или трета държава до държавата-членка на установяване.

62. „Двустранен превоз в рамките на международен случаен или редовен превоз на пътници, по смисъла на Регламент (ЕО) № 1073/2009“, е превоз, при който водачът извършва някое от следните действия:

а) взема пътници в държава членка – държавата на установяване и ги оставя в друга държава членка или трета държава;

б) взема пътници в държава членка или трета държава и ги оставя в държава членка – държавата на установяване; или

в) взема и оставя пътници в държава членка – държавата на установяване, с цел извършване на местни екскурзии в друга държава членка или в трета държава в съответствие с Регламент (ЕО) № 1073/2009.“

**ДОПЪЛНИТЕЛНА РАЗПОРЕДБА**

**§ 24.** Този закон въвежда разпоредби на Директива (EC) 2020/1057 на Европейския парламент и на Съвета от 15 юли 2020 година за определяне на специфични правила във връзка с Директива 96/71/ЕО и Директива 2014/67/ЕС за командироването на водачи в сектора на автомобилния транспорт и за изменение на Директива 2006/22/ЕО по отношение на изискванията за изпълнение и Регламент (EC) № 1024/2012 (OB, L 249 от 31 юли 2020 г.).

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 25.** Навсякъдев закона думите „министърът на транспорта, информационните технологии и съобщенията“, „министъра на транспорта, информационните технологии и съобщенията“ и „Министерството на транспорта, информационните технологии и съобщенията“ се заменят съответно с „министърът на транспорта и съобщенията“, „министъра на транспорта и съобщенията“ и „Министерството на транспорта и съобщенията“.

**§ 26.** Законът влиза в сила от деня на обнародването му в „Държавен вестник“ с изключение на:

1. Параграф 1 относно чл. 6, ал. 3, т. 2 и § 3 относно чл. 7б, ал. 1, които влизат в сила от 22.05.2022 г.
2. Параграф 6 относно чл. 12б, ал. 1, т. 3, който влиза в сила от 21.05.2022 г.
3. Параграф 11 относно чл. 78, ал. 1, който влиза в сила от 01.07.2026 г.
4. Параграф 17 относно чл. 93в, ал. 17, който влиза в сила от 31.12.2024 г.